Efter hærværket mod 84 jødiske gravsten i sidste weekend og flere episoder med nynazistiske logoer på broer, gader og husmure landet over, blev der i dag sagt stop.

Det at man krænker freden på den måde og med et racistisk grundlag, det ryster mig meget. Ann Søndergaard Pedersen, demonstrant

Omkring 500 borgere trodsede ifølge arrangøren af 'Randers mod racisme' regnvejret og gik på gaden for at tage afstand fra racisme og nazisme.

- Vi vil vise et mangfoldigt og festligt Randers. Vi vil vise, at vi er mange, at vi er stærke, og at vi er samlede, sådan så nazisterne opgiver deres kamp, lød det fra initiativtager Jakob Lausch Krogh.

Mellem skiltene med slogans som 'Ingen nazister i vores by' og 'Vi vil fred' kunne man også finde Randers' borgmester, Torben Hansen (S). Og han var rørt:

- Jeg er simpelt så glad og stolt over, at der er så mange fra Randers, der møder op og siger, at det her vil vi simpelthen ikke finde os i, og det vil vi demonstrere imod.

Læs også : To mænd sigtet for groft hærværk på jødisk gravplads i Randers

'Det ryster mig meget'